
RESUMÉ FOR ÅRET 2013 


e Post Danmarks samlede indtægter er faldet fra 8.858 mio. kr. i 2012 til 8.243 mio. kr. i 2013 svarende til 6,9 pct. Faldet kan 
primært henføres til en nedgang i afsætning indenfor brevområdet samt konkurrencesituationen på pakkeområdet. 

e — Det var i 2013 ikke muligt at tilpasse det samlede omkostningsniveau i takt med de vigende indtægter på trods af 
gennemførte besparelser og effektiviseringer i både produktionen og administrationen. De samlede driftsomkostninger 
udgør således 7.950 mio. kr. i 2013 mod 8.340 mio. kr. i 2012, svarende til et fald på 4,7 pct. 

e — Post Danmarks driftsresultat (EBIT) udgør (147) mio. kr. i 2013 mod (158) mio. kr. i 2012. 

e — Årets samlede resultat for 2013 blev på (102) mio. kr. efter skat mod (117) mio. kr. i 2012. Årets resultat skal ses i lyset af 
Post Danmarks målrettede omstillingsarbejde på at sikre rentabiliteten. 


FORVENTNINGER TIL 2014 


Trods iværksatte aktiviteter for at styrke produktudbuddet og øge kundernes tilfredshed ventes den samlede omsætning at falde 
som følge af det fortsatte fald i antallet af breve. Stigende konkurrencekraft på pakker og øvrige produkter kan fortsat ikke 
udligne tabene af breve, selvom ikke mindst pakkemængderne forventes at stige. 


Ændringer i Post Danmarks rammebetingelser forventes at skabe mulighed for fortsatte effektiviseringer af produktionen og 


distributionen, så omkostninger og kapacitet kan tilpasses de vedvarende ændringer i markedsvilkårene og forbedre den 
fremtidige lønsomhed. 


FREMTIDIG REGNSKABSRAPPORTERING FOR POST DANMARK KONCERNEN 


Årsrapporten for 2013 foreligger i sin helhed i marts 2014. 


Post Danmark A/S www.postdanmark.dk 

HOVEDTAL OG NØGLETAL 


MIO. KR. 2013 2012 2011 2010 2009 
RESULTATOPGØRELSE 

Indtægter 8.243 8.858 9.676 10.528 11.253 
Driftsomkostninger (7.950) (8.340) (8.880) (9.523) (10.494) 
Resultat før afskrivninger og amortiseringer (EBITDA) 293 518 796 1.005 759 
Afskrivninger, amortiseringer og nedskrivninger for 

værdiforringelse (440) (676) (575) (617) (623) 
Driftsresultat (EBIT) (147) (158) 221 388 136 
Resultat efter skat af associerede virksomheder 8 6 (2) 5 1.560 
Finansielle poster i øvrigt (12) 8 (21) (22) (20) 
Resultat før skat (151) (144) 198 371 1.676 
Skat af årets resultat 49 27 (55) (74) (36) 
ÅRETS RESULTAT (102) (117) 143 297 1.640 
BALANCE 

Langfristede aktiver 4.035 3.373 3.836 4.118 4.461 
Kortfristede aktiver 2.572 3.829 3.646 4.499 4.844 
AKTIVER I ALT 6.607 7.202 7.482 8.617 9.305 
EGENKAPITAL 2.437 3.035 3.786 4.483 4.931 
Langfristede forpligtelser 1.256 1.315 1.061 1.114 1.309 
Kortfristede forpligtelser 2.914 2.852 2.635 3.020 3.065 
FORPLIGTELSER I ALT 4.170 4.167 3.696 4.134 4.374 
EGENKAPITAL OG FORPLIGTELSER I ALT 6.607 7.202 7.482 8.617 9.305 
PENGESTRØMME 

Driftsaktiviteter 390 443 571 1.013 903 
Investeringsaktiviteter 92 (400) 486 (401) (254) 
Heraf investering i materielle anlægsaktiver (329) (382) (416) (380) (375) 
Finansieringsaktiviteter (459) (48) (1.068) (876) (458) 
ÆNDRING I LIKVIDITET 23 (5) (11) (264) 191 
NØGLETAL 

EBITDA margin, pct. 4 6 8 10 7 
EBIT margin/Overskudsgrad, pct. (2) (2) 2 4 1 
Egenkapitalens forrentning, pct. n/a n/a 3 6 40 
Soliditetsgrad 37 42 51 52 53 
Udbytte i pct. af resultat før skat n/a n/a 202 224 45 
Udbytte pr. aktie - 20,00 16,00 33,20 30,00 
Regnskabsmæssig indre værdi pr. aktie 97 121 151 179 197 
Gennemsnitligt antal heltidsbeskæftigede 12.727 13.411 14.731 16.206 18.049 


I 2013 er selskaberne Transportgruppen A/S og Budstikken Transport A/S frasolgt koncernen og selskabet Direct Parcel 
Distribution (Denmark) A/S fusioneret ind i koncernen. Sammenligningstal for 2012 er tilrettet i overensstemmelse hermed. 

LEDELSESBERETNING 


2013 blev ligesom det foregående år et udfordrende år for 
Post Danmark koncernen. På grund af den fortsatte 
digitalisering og stærke konkurrence har Post Danmark de 
seneste år oplevet et stort fald i indtægter, som i 2013 faldt 
615 mio. kr. til 8.243 mio. kr. mod 8.858 mio. kr. i 2012. 
Faldet i indtægter er sket trods fortsat styrkelse af 
kundeservicen og produktudbuddet. 


Det var i 2013 ikke muligt at tilpasse det samlede 
omkostningsniveau i takt med de vigende indtægter på 
trods af gennemførte besparelser og effektiviseringer i både 
produktion og administration. De samlede 
driftsomkostninger er faldet med 390 mio. kr. fra 8.340 mio. 
kr. i 2012 til 7.950 mio. kr. i 2013. 


Resultatet efter skat på (102) mio. kr. var en forbedring i 
forhold til resultatet i 2012 på (117) mio. kr. Årets resultat 
skal ses i lyset af gevinst ved salg af ejendomme samt Post 
Danmarks målrettede omstillingsarbejide på at sikre 
rentabiliteten. Væsentlig forbedring af resultatet i de 
kommende år medfører behov for ændring af 
virksomhedens rammebetingelser, så de understøtter 
arbejdet med effektivisering af virksomheden. 


MARKEDSSITUATIONEN 
Dansk økonomi har vist svage tegn på fremgang, men ikke 
tilstrækkeligt til at modvirke den fortsatte digitale 
substitution og konkurrence, som fortsat har presset Post 
Danmarks omsætning og indtjening. 


De seneste 10 år er brevafsætningen faldet med over 50 
pct. I 2013 udgjorde faldet 10 pct. mod et fald i 2012 på 12 
pct. 


Den negative udvikling på brevmarkedet forventes at 
fortsætte de kommende år og er i høj grad drevet af 
omkostningsreduktioner hos virksomheder samt den 
offentlige digitalisering, hvor kommunikationen mellem det 
offentlige og borgerne fra efteråret 2014 skal ske 
elektronisk, ligesom der i 2013 blev indført tvungen 
elektronisk kommunikation mellem det offentlige og 
virksomheder. Post Danmark deltager aktivt i udviklingen af 
attraktive alternativer bl.a. gennem udbuddet af den 
elektroniske postboks, e-Boks, som bl.a. henvender sig til 
virksomheder, der ønsker digital kommunikation. 


Pakkemarkedet er præget af en intensiv konkurrence. 
Samtidig er det i høj grad påvirket af den generelle 
økonomiske aktivitet i samfundet, og det forventes, at 
pakkemarkedet vil vokse mere end BNP i de kommende år. 


Pakkeafsætningen er i løbet af 2013 steget med en pct. 
Antallet af privatpakker er fortsat med at stige som følge af 
væksten i e-handelen. Post Danmark arbejder løbende med 
at understøtte udviklingen på pakkemarkedet ved at gøre 
det lettere at sende og modtage pakker og øge 
tilgængeligheden af sine serviceydelser. Dette sker bl.a. 
gennem en fortsat udbredelse af Pakkeboksen, som 
næsten 4 ud af 10 danskere har benyttet, og etablering af 
postbutikker med udvidet åbningstid. Antallet af 
afhentningssteder var ved årets udgang steget til 1.193 i 
kraft af fornyede aftaler med de store detailhandelskæder 
og en aftale mellem Post Danmark og Coop om et nyt 
koncept på pakkeområdet, omfattende etablering af ca. 300 
pakkebokse i Coops butikker. Heraf er ca. 270 opsat i 2013 
i tillæg til de ca. 175 pakkebokse opsat andre steder i 
Danmark. 


STRATEGISKE AKTIVITETER 

Blandt Post Danmarks væsentligste strategiske 
udfordringer er den fortsatte digitalisering af brevmarkedet 
og forbedring af konkurrencekraften på de øvrige markeder, 
hvor efterspørgslen de senere år har lagt vægt på lavere 
priser. 


For at øge kundernes tilfredshed med Post Danmarks 
ydelser og møde den stærkere konkurrence, er der i 2013 
igangsat et arbejde med at styrke virksomhedens 
servicekultur. Det er bl.a. sket gennem interne programmer, 
som har skærpet samtlige medarbejderes fokus på at 
opfylde kundernes behov og gennem styrket dialog med de 
største kunder. 


Da Post Danmark ikke modtager statsstøtte, er det 
afgørende, at rammerne for at drive postvirksomhed 
udvikles i takt med ændringerne i markedet gennem tæt 
dialog med myndigheder og lovgivere. | sommeren 2013 
aftalte et bredt politisk flertal en ændring af den danske 
postlov. Med henvisning til det kraftige fald i 
brevmængderne i Danmark og et ønske om at opretholde 
en postservice af høj kvalitet, som kan foretages på 
kommercielle vilkår, er der enighed om, at vilkårene for 
varetagelse af befordringspligten skal justeres. Det er med 
stor tilfredshed, at Post Danmark konstaterer, at det 
politiske forlig om en ændring af postloven tager hensyn til 
markedsudviklingen, således, at Post Danmark får 
fleksibilitet til at håndtere de ændrede kundebehov og de 
deraf meget udfordrende markedsvilkår. Med den 
reviderede lov vil omdeling af Økonomibreve (B) kunne 
foregå over fire dage i stedet for tre. Endvidere får Post 
Danmark mulighed for at undlade omdeling af Breve (A) til 
private modtagere om mandagen. Til kunder, der har behov 
for at få omdelt breve om mandagen, vil Post Danmark, i 
fald mandagsomdeling til private afskaffes, tilbyde et nyt 
produkt - et ”mandagsbrev”. Endelig opdeles filialnettet i to 
typer servicesteder, dels posthuse og postbutikker med fuld 

service dels postshops med basal service, hvorved der 
bedre tages udgangspunkt i kundernes behov. 


Arbejdet med at gennemføre de nødvendige tilpasninger i 
omkostningsstrukturen for at forbedre lønsomheden er 
fortsat i 2013 under hensyntagen til de forpligtelser, der 
følger med Post Danmarks befordringspligt. Der arbejdes 
ihærdigt med optimering af hele processen fra tømning af 
postkasser og afhentning af breve og pakker hos 
erhvervskunder over sorteringen på centrene til udbringning 
af posten til de enkelte privat- og erhvervskunder. I 2013 er 
der anskaffet 50 elektriske biler, som sammen med ca. 
1.800 elektriske cykler og ca. 80 elknallerter skal sikre en 
både økonomisk og miljømæssigt effektiv distribution. For 
at øge konkurrencekraften og nedbringe omkostningerne til 
pakning og klargøring af reklametryksager overtog Post 
Danmark med virkning pr. 1. januar 2013 virksomheden 
Distribution Services A/S, der siden 2003 har fungeret som 
underleverandør for Post Danmark. 


Et andet vigtigt fokusområde er tilpasning af filialnettet til 
kundernes faktiske benyttelse heraf. Dette sker bl.a. som 
følge af en stigning i andelen af det internetbaserede 
frimærkesalg og udbredelsen af selvbetjeningsløsninger, 
herunder  Pakkeboksen og mobile løsninger til 
smartphones. Dette giver kunderne mulighed for at udføre 
postforretninger på tidspunkter, der passer dem. Denne 
tilpasning, herunder omdannelse af posthuse til 
postbutikker, gør det muligt at reducere omkostningerne 
samtidig med, at tilgængeligheden øges, og kunderne 
fortsat oplever et højt serviceniveau. 


Post Danmark har i årets løb fornyet rammeaftaler om 
etablering og drift af postbutikker med De Samvirkende 
Købmænd, Dansk Supermarked og Coop, ligesom der er 
indgået aftale med sidstnævnte om opstilling af pakkebokse 
i 300 af Coops butikker. Endvidere er samarbejdsaftalen 
med Danske Bank om bankydelser forlænget frem til 
udgangen af 2015, hvilket gør det muligt at foretage 
indbetalinger og hævninger på 180 af Post Danmarks 
servicesteder. 


De gennemførte tilpasninger og effektiviseringer, som følge 
af den vigende afsætning på brevmarkedet og den øgede 
konkurrence på Post Danmarks øvrige hovedområder, har 
medført en væsentlig reduktion i antallet af medarbejdere i 
året. | 2013 er der således 12.727 medarbejdere i 
koncernen mod 13.411 året før. 


Med virkning fra den 1. januar 2013 overtog Post Danmark 
PostNord koncernens pakkevirksomhed i Danmark, 
hvorefter Direct Parcel Distribution (Denmark) A/S (DPD) og 
Post Danmark Logistik A/S fusioneredes med Post 
Danmark A/S som det fortsættende selskab. Formålet er at 


skabe mulighed for yderligere effektiviseringer og dermed 
øge konkurrenceevnen inden for pakkedistribution på det 
danske marked og samle kræfterne under det fælles 
varemærke Post Danmark. 


PostNord koncernen lancerede i årets løb et nyt 
varemærke, hvorefter koncernens nordiske logistiksortiment 
samles i PostNord Logistics. Indførelsen af varemærket 
sker etapevist og fortsætter ind i 2014. Som led heri blev 
Post Danmarks datterselskaber Transportgruppen A/S og 
Budstikken Transport A/S overdraget til og fusioneret med 
PostNord Logistics i PostNord koncernen med virkning fra 
årets start. 


Frasalget af Transportgruppen A/S og Budstikken Transport 
A/S og fusionen af Post Danmark A/S, Post Danmark 
Logistik A/S og Direct Parcel Distribution (Denmark) A/S 
betyder, at resultatet af den danske pakkevirksomhed 
indregnes i Post Danmark, mens logistikaktiviterne 
indregnes hos PostNord Logistics. Sammenligningstallene 
for 2012 er tilrettet i overensstemmelse hermed. 


Datterselskabet Data Scanning A/S udvidede i 2013 sit 
aktivitetsomfang, da selskabet underskrev en aftale om at 
erhverve alle aktiviteter i ISS Document A/S. Erhvervelsen 
styrker koncernens samlede tilbud og position på det 
voksende marked for scanningsydelser og skaber 
synergimuligheder med den eksisterende 
kommunikationsforretning. 


KUNDE- OG 
MEDARBEJDERTILFREDSHED 

Post Danmark har arbejdet systematisk med EFQM 
Excellence modellen siden 1998. Arbejdet understøttes 
bl.a. af Post Danmarks løbende certificeringer i forhold til 
såvel kvalitet, miljø og arbejdsmiljø. Post Danmark blev i 
2013 omfattet af PostNord koncernens kvalitets- og 
miljøcertifikat. Post Danmark var i forvejen 
arbejdsmiljøcertificeret og er herefter certificeret på alle tre 
områder. 


EFQM Excellence modellen bygger på TQM-filosofien, der 
med udgangspunkt i ledelsens engagement sigter mod at 
involvere alle i at skabe løbende forbedringer ved at 
fokusere på kunder, medarbejdere og fakta. Som led heri 
måler koncernen løbende kundernes og medarbejdernes 
tilfredshed. Baggrunden er et ønske om at få identificeret 
eventuelle indsatsområder samt styrke Post Danmark som 
leverandør og arbejdsplads. 


På kundesiden foretages der både målinger af 
privatkundernes og af erhvervskundernes tilfredshed med 
Post Danmarks forskellige produkter og serviceydelser. 
Trods store omlægninger i produktionen lykkedes det i 
2013 at fastholde både erhvervs- og privatkundernes 


5/18 


21. FEBRUAR 2014 ÅRSREGNSKABSMEDDELELSE 2013 FOR POST DANMARK 


tilfredshed, da begge grupper i lighed med 2012 gav Post 
Danmark en score på 71 på en skala fra 0-100 i forhold til 
tilfredsheden. 


Niveauet for rettidighed af breve udgjorde i 2013 93,2 pct. 
og ligger således over servicekravet i Post Danmarks 
individuelle tilladelse. Imidlertid er der sket et fald på 0,3 
pct. i forhold til 2012. Årsagen til tilbagegangen er primært 
indkøringen af nye sorteringsmaskiner på brevcentrene i 
begyndelsen af året. 


I 2013 deltog 88 procent af Post Danmarks medarbejdere i 
den årlige medarbejdertilfredshedsundersøgelse (FOCUS), 
der giver en sammenvejet værdi af bl.a. samarbejde, 
engagement og trivsel. Scoren for 2013 udgjorde i lighed 
med 2012 68 på en skala fra 0 til 100, hvilket er meget 
tilfredsstillende i lyset af de store forandringer i de ansattes 
hverdag og en meget positiv udvikling fra 2011 til 2012 på 9 
point. 

REGNSKABSBERETNING 


RESULTATOPGØRELSE 


I koncernregnskabet konsolideres Post Danmark A/S samt 
datterselskaberne Post Fleet Management A/S, Distribution 
Services A/S og Data Scanning A/S. 


Resultatet før skat udgjorde (151) mio. kr. mod (144) mio. 
kr. i 2012, mens resultatet efter skat udgjorde (102) mio. kr. 
(2012: (117) mio. kr.). 


Det seneste år har været præget af den økonomiske 
lavkonjunktur, der sammenholdt med en øget substitution 
som følge af konkurrencen fra digitale alternativer har 
medført et kraftigt fald i Post Danmarks brevafsætning, og 
antallet af breve er således faldet med 10 pct. (i 2012 med 
12 pct.) Antallet af pakker er derimod steget med en pct. 


Post Danmark har i 2013 arbejdet målrettet med at tilpasse 
produktion og administration til det fremtidige 
aktivitetsniveau, hvilket har medført en betragtelig reduktion 
i antallet af medarbejdere samt betydelige omkostninger til 
omstruktureringer. 


De samlede indtægter udgjorde 8.243 mio. kr., hvilket er en 
nedgang på 615 mio. kr. i forhold til 2012. Årets omsætning 
er faldet til 8.146 mio. kr. fra 8.784 mio. kr. i 2012. Faldet er 
en konsekvens af den vigende afsætning indenfor 
brevområdet samt den øgede konkurrence på 
pakkeområdet med lavere gennemsnitspriser til følge. 
Andre driftsindtægter, som primært vedrører salg af 
ejendomme samt huslejeindtægter udgør 97 mio. kr. mod 
74 mio. kr. i 2012. 


De eksterne driftsomkostninger er faldet fra 2.830 mio. kr. i 
2012 til 2.762 mio. kr. i 2013. Faldet er til dels afledt af de 
gennemførte besparelsestiltag. 


Personaleomkostningerne er faldet med 322 mio. kr. i 
regnskabsåret fra 5.510 mio. kr. i 2012 til 5.188 mio. kr. i 
2013. Faldet er primært forårsaget af en reduktion i antallet 
af medarbejdere på lidt over 5 pct. som resultat af 
effektiviseringer og tilpasninger i koncernens 
produktionskapacitet, der til dels opvejes af omkostninger til 
gennemførte omstruktureringer i året. 


Afskrivninger, amortiseringer og nedskrivninger for 
værdiforringelser er faldet fra 676 mio. kr. i 2012 til 440 mio. 
i 2013 på grund af implementeringen af en fællesnordisk 
SAP platform i 2012. 


Driftsresultatet (EBIT) er som følge af ovenstående steget 


fra (158) mio. kr. i 2012 til (147) mio. kr. i 2013. 


Resultat af associerede virksomheder udgør 8 mio. kr. mod 
6 mio. kr. i 2012. 


I lighed med forventningerne udtrykt i årsrapporten for 2012 
har Post Danmark oplevet et kraftigt fald i omsætningen. 
Som følge af de strukturelle udfordringer forbundet med 
den fortsatte tilpasning af produktionskapaciteten og 
omstruktureringsomkostningerne forbundet hermed, har det 
ikke været muligt at reducere omkostningsniveauet i 
samme omfang, hvorved driftsresultatet som forventet blev 
negativt. 


BELØB I MIO. KR. 2013 2012 
Indtægter i alt 8.243 8.858 
Eksterne driftsomkostninger (2.762) (2.830) 
Personaleomkostninger (5.188) (5.510) 
EBITDA 293 518 
Afskrivninger, amortiseringer og 

nedskrivninger for værdiforringelse is OG 
Driftsresultat (EBIT) (147) (158) 
Netto finansielle poster (4) 14 
Resultat før skat (151) (144) 
Skat af årets resultat 49 27 
Årets resultat (102) (117) 
Nøgletal 

EBIT margin/Overskudsgrad, pct. (2) (2) 
Antal heltidsbeskæftigede 12.727 13.411 


I det følgende gennemgås regnskabets hovedposter. 


OMSÆTNING 

Den samlede omsætning faldt med 638 mio. kr. i forhold til 
2012. Faldet skyldes det store afsætningsfald på breve 
samt faldende gennemsnitspriser på pakker afledt af den 
intensiverede konkurrence. 


Det er fortsat inden for forretningspost, at afsætningsfaldet 
slår kraftigst igennem som følge af elektronisk substitution, 
hvilket i høj grad drives af danske virksomheders og 
myndigheders ønske om at erstatte fysiske breve med 
digitale. Samtidig er salget af Breve (A) faldet betydeligt 
gennem året til fordel for de billigere Økonomibreve (B) og 
Erhvervsbreve (C), hvilket yderligere er blevet forstærket 
som følge af den øgede tilgængelighed for anvendelsen af 
Økonomibrevet (B) for privatkunder. 


Pakkeomsætningen er faldet i forhold til 2012, hvilket 
primært kan tilskrives lavere gennemsnitspriser. 


Samlet set er omsætningen på magasinpost, blade, 
adresseløse forsendelser og lokale ugeaviser faldet i 2013. 
Faldet kan primært henføres til øget konkurrence fra andre 
leverandører. 

ANDRE DRIFTSINDTÆGTER 

Andre driftsindtægter, der omfatter eksterne 
huslejeindtægter, nettogevinst ved salg af aktiver mv., 
udgjorde 97 mio. kr. i 2013 mod 74 mio. kr. i 2012. 


EKSTERNE DRIFTSOMKOSTNINGER 

Eksterne driftsomkostninger udgjorde i 2012 2.830 mio. kr. 
og 2.762 mio. kr. i 2013. Faldet kan henføres til de 
gennemførte besparelser på øvrige eksterne omkostninger. 


PERSONALEOMKOSTNINGER 
Personaleomkostninger udgjorde 5.188 mio. kr. i 2013 mod 
5.510 mio. kr. i 2012, svarende til et fald på 322 mio. kr. 


Det samlede antal medarbejdere var omregnet til 
helårsbasis på 12.727, hvilket er 684 årsværk lavere i 
forhold til året før eller lidt over 5 pct. Faldet i antallet af 
medarbejdere skyldes den målrettede indsats med at 
effektivisere og tilpasse produktionsomkostningerne til det 
faldende aktivitetsniveau forårsaget af faldende afsætning. 
Udover medarbejderreduktionen er 
personaleomkostningerne påvirket af, at der i 2012 blev 
afholdt betydelige omkostninger til omstrukturering. 


AFSKRIVNINGER, AMORTISERINGER 

OG NEDSKRIVNINGER FOR VÆRDI- 
FORRINGELSE 

Årets afskrivninger, amortiseringer og nedskrivninger for 
værdiforringelser udgør 440 mio. kr. i 2013 mod 676 mio. 
kr. i 2012. Faldet kan henføres til implementeringen af en 
fællesnordisk SAP platform i juli 2012, der overvejende har 
erstattet den hidtidige SAP platform i Post Danmark. 


DRIFTSRESULTAT (EBIT) 

Den primære indtjening er steget fra (158) mio. kr. i 2012 til 
(147) mio. kr. i 2013 svarende til en forbedring på 11 mio. 
kr. Det er således ikke lykkedes at tilpasse 
omkostningsniveauet fuldt ud til de ændrede markedsvilkår, 
hvilket bl.a. skal ses i lyset af de iværksatte 
omstillingsaktiviteter i året. 


FINANSIELLE POSTER 


Resultatandele af associerede virksomheder udgjorde 8 
mio. kr. i 2013 mod 6 mio. kr. i 2012. 


Finansielle indtægter og omkostninger udgjorde netto (12) 
mio. kr. i 2013 mod 8 mio. kr. i 2012. Forskellen kan 
henføres til rentegodtgørelse af SKAT's tilbagebetaling af 
moms i 2012. 


SKAT AF ÅRETS RESULTAT 

Skat af resultatet for 2013 udgør en indtægt på 49 mio. kr. 
svarende til en effektiv skatteprocent på 32 pct. Afvigelsen i 
forhold til selskabsskatteprocenten på 25 skyldes primært 
regulering vedrørende tidligere år. 


OVERSKUDSDISPONERING 


Årets resultat (102) mio. kr. foreslås overført til 
egenkapitalen. 

BALANCE 

31/12 31/12 

BELØB I MIO. KR. 2013 2012 
Langfristede aktiver 4.035 3.373 
Kortfristede aktiver 2.572 3.829 
AKTIVER I ALT 6.607 7.202 
Egenkapital 2.437 3.035 
Langfristede forpligtelser 1.256 1.315 
Kortfristede forpligtelser 2.914 2.852 
EGENKAPITAL OG 

FORPLIGTELSER I ALT 6.607 7.202 
Nøgletal 

Soliditetsgrad, pct. 37 42 


LANGFRISTEDE AKTIVER 

Immaterielle aktiver er steget fra 379 mio. kr. ultimo 2012 til 
426 mio. kr. pr. 31. december 2013 primært pga. tilkøbet af 
Distribution Services A/S. 


Materielle aktiver er faldet fra 2.925 mio. kr. ultimo 2012 til 
2.747 mio. kr. pr. 31. december 2013. Der er i 2013 overført 
ejendomme for i alt 90 mio. kr. til aktiver bestemt for salg. 
Øvrig nedgang skyldes bl.a. afskrivninger mv. Af 
ejendommene overført til aktiver bestemt for salg er 
ejendomme for netto 70 mio. kr. solgt i løbet af året. Der er 
desuden foretaget en nedskrivning på ejendommene på 2 
mio. kr., hvorefter ejendomme for i alt 200 mio. kr. er 
klassificeret som aktiver bestemt for salg under 
omsætningsaktiver i balancen. 


De finansielle aktiver på 862 mio. kr. pr. 31. december 2013 
udgøres hovedsagelig af et nyt lån på 800 mio. kr til 
moderselskabet PostNord AB samt af kapitalinteresser i 
associerede virksomheder. Opgjort til indre værdi udgør 
disse 62 mio. kr. pr. 31. december 2013 mod 69 mio. kr. 
ultimo 2012. 


TILGODEHAVENDER 

Tilgodehavender er i 2013 faldet med 1.299 mio. kr. fra 
3.539 mio. kr. ultimo 2012 til 2.240 mio. kr. pr. 31. 
december 2013. Faldet kan primært henføres til et fald i 
tilgodehavender hos koncernselskaber samt en nedgang i 
tilgodehavender fra salg på 36 mio. kr. som følge af den 
mindre omsætning i året. 


EGENKAPITAL 

Egenkapitalen udgjorde 2.437 mio. kr. pr. 31. december 
2013 og er formindsket med 598 mio. kr. siden sidste år. 
Ændringen dækker overvejende over udbetaling af 496 
mio. kr. i udbytte samt effekten af årets underskud på 102 

mio. kr. Soliditeten, beregnet som egenkapitalen i procent 
af balancesummen er 37 pct. pr. 31. december 2013 mod 
42 pct. pr. 31. december 2012. 


LANGFRISTEDE FORPLIGTELSER 

De langfristede forpligtelser udgør 1.256 mio. kr. pr. 31. 
december 2013, hvilket er et fald på 59 mio. kr. i forhold til 
31. december 2012. Faldet skyldes primært en 
formindskelse af andre hensatte forpligtelser på 29 mio. kr. 
samt en formindskelse af udskudt skat på 30 mio. kr. 


KORTFRISTEDE FORPLIGTELSER 

De kortfristede forpligtelser udgør 2.914 mio. kr. pr. 31. 
december 2013, hvilket er lidt højere end tallet 2.852 mio. 
kr. i 2012. De væsentligste ændringer under 
regnskabsposten er en stigning i gæld til andre selskaber i 
PostNord-koncernen på 219 mio. kr., delvist modsvaret af 
et fald i gæld til leverandører på 139 mio. kr. 


PENGESTRØMSOPGØRELSEN 


Likviditetsvirkningen fra den ordinære driftsaktivitet har i 
2013 bidraget med 390 mio. kr. 


Likviditetsvirkningen fra investeringsaktiviteter udgjorde 92 
mio. kr. 


Likviditetsbehovet fra finansieringsaktiviteter udgjorde (459) 
mio. kr., der primært kan henføres til udbetalt udbytte. 


Likviditetsbehovet fra finansieringsaktiviteter er 23 mio. kr. 
mindre end likviditetsvirkningen fra driftsaktiviteterne og 
investeringsaktiviteterne. De likvide midler er derfor steget 
med 23 mio. kr. og udgør 126 mio. kr. pr. 31. december 
2013. 


EFTERFØLGENDE BEGIVENHEDER 


Der er ikke efter årsafslutningen indtruffet hændelser af 
betydning for koncernregnskabet for 2013. 

FORVENTNINGER 2014 


Trods iværksatte aktiviteter for at styrke produktudbuddet 
og øge kundernes tilfredshed ventes den samlede 
omsætning at falde som følge af det fortsatte fald i antallet 
af breve. Stigende konkurrencekraft på pakker og øvrige 
produkter kan fortsat ikke udligne tabene af breve, selvom 
ikke mindst pakkemængderne forventes at stige. 


Ændringer i Post Danmarks rammebetingelser forventes at 
skabe mulighed for fortsatte effektiviseringer af 
produktionen og distributionen, så omkostninger og 
kapacitet kan tilpasses de vedvarende ændringer i 
markedsvilkårene og forbedre den fremtidige lønsomhed. 

LEDELSENS PÅTEGNING 


Bestyrelse og direktion har dags dato behandlet og 
godkendt årsrapporten for regnskabsåret 1. januar - 31. 
december 2013 for Post Danmark. 

Årsrapporten er udarbejdet i overensstemmelse med 
International Financial Reporting Standards som godkendt 
af EU. Årsrapporten er herudover udarbejdet i 
overensstemmelse med yderligere oplysningskrav i henhold 
til årsregnskabsloven. 


Koncernregnskabet og årsregnskabet giver efter vores 
opfattelse et retvisende billede af koncernens og selskabets 


DIREKTIONEN 


K. B. Pedersen 
ADMINISTRERENDE 


Nikolaj Ahrenkiel 


BESTYRELSEN 


Håkan Ericsson 
FORMAND 


Lars Chemnitz 


Henrik Rättzén 


Peter Madsen 


Isa Rogild 


aktiver, passiver og finansielle stilling pr. 31. december 
2013 samt af resultatet af koncernens og selskabets 
aktiviteter og pengestrømme for regnskabsåret 1. januar - 
31. december 2013. 


Ledelsesberetningen indeholder efter vores opfattelse en 
retvisende redegørelse for udviklingen i koncernens og 
selskabets aktiviteter og økonomiske forhold, årets resultat 
og af koncernens og selskabets finansielle stilling samt en 
beskrivelse af de væsentligste risici og usikkerhedsfaktorer, 
som koncernen og selskabet står over for. 


København, den 18. februar 2014 


Henning Christensen 


K. B. Pedersen 


Jørn Schmidt 

Resultat før afskrivninger og amortiseringer (EBITDA) 
Ms a te a) 
"Afskrivninger, amortiseringer og nedskrivninger for værdiforringelse — 

Driftsresultat (EBIT) 


OT 
pr 
œ 


Resultat før skat 





ÅRETS RESULTAT 





TOTALINDKOMSTOPGØRELSE 


Årets resultat 


TOTALINDKOMST 

BALANCE 


NOTE 


4,7 


4,7 


MIO. KR. 
AKTIVER 


LANGFRISTEDE AKTIVER 
IMMATERIELLE AKTIVER 
Goodwill 

Ibrugtagne udviklingsprojekter 
Øvrige immaterielle aktiver 


IMMATERIELLE AKTIVER I ALT 


MATERIELLE AKTIVER 

Grunde og bygninger 

Indretning af lejede lokaler 

Tekniske anlæg og maskiner 

Driftsmateriel og inventar 

Materielle aktiver under opbygning og forudbetalinger 


MATERIELLE AKTIVER I ALT 


FINANSIELLE AKTIVER 
Kapitalandele i associerede virksomheder 
Tilgodehavender hos tilknyttede virksomheder 


FINANSIELLE AKTIVER I ALT 
LANGFRISTEDE AKTIVER I ALT 


KORTFRISTEDE AKTIVER 
AKTIVER BESTEMT FOR SALG 


VAREBEHOLDNINGER 


TILGODEHAVENDER 

Tilgodehavender fra salg 

Tilgodehavender hos tilknyttede virksomheder 
Tilgodehavende skat 

Andre tilgodehavender 
Periodeafgrænsningsposter 


TILGODEHAVENDER I ALT 
LIKVIDER 
KORTFRISTEDE AKTIVER I ALT 


AKTIVER I ALT 


31. DEC. 2013 


31. DEG. 2012 

BALANCE 


NOTE 


MIO. KR. 
EGENKAPITAL OG FORPLIGTELSER 


EGENKAPITAL 
Aktiekapital 
Overført resultat 
Foreslået udbytte 


EGENKAPITAL I ALT 


LANGFRISTEDE FORPLIGTELSER 
Hensættelse til udskudt skat 

Andre hensatte forpligtelser 

Gæld til realkreditinstitutter 

Anden langfristet gæld 


LANGFRISTEDE FORPLIGTELSER I ALT 


KORTFRISTEDE FORPLIGTELSER 
Andre hensatte forpligtelser 

Gæld til andre kreditinstitutter 
Modtagne forudbetalinger fra kunder 
Leverandørgæld 

Gæld til tilknyttede virksomheder 
Gæld til associerede virksomheder 
Anden gæld 
Periodeafgrænsningsposter 


KORTFRISTEDE FORPLIGTELSER I ALT 
FORPLIGTELSER I ALT 


EGENKAPITAL OG FORPLIGTELSER I ALT 


Anvendt regnskabspraksis 
Regnskabsmæssige skøn og vurderinger 
Segmentoplysninger 

Køb af virksomheder 
Eventualforpligtelser og eventualaktiver 
Nærtstående parter 

Efterfølgende begivenheder 


31. DEC. 2013 


31. DEC. 2012 

EGENKAPITALOPGØRELSE 


MIO. KR. 
Egenkapital pr. 1. januar 2012 


Totalindkomst for året 


Kapitaltilskud fra tilknyttet virksomhed 
Udbetalt udbytte 

Udbytte af egne aktier 

Foreslået udbytte 


EGENKAPITAL PR. 31. DECEMBER 2012 
Egenkapital pr. 1. januar 2013 
Totalindkomst for året 

Udbetalt udbytte 


Udbytte af egne aktier 
EGENKAPITAL PR. 31. DECEMBER 2013 


OVER- 

AKTIE- FØRT 
KAPITAL RESULTAT 
500 2.609 
(117) 

40 

3 

(500) 

500 2.035 
500 2.035 
(102) 

4 

500 1.937 


FORE- 
SLÅET 
UDBYTTE 


400 


EGEN 
KAPITAL 
I ALT 


3.509 
(117) 

40 
(397) 


3.035 


3.035 
(102) 
(496) 


2.437 

PENGESTRØMSOPGØRELSE 


MIO. KR. 
Resultat før skat 


Reguleringer for ikke likviditetspåvirkende driftsposter: 
Afskrivninger, amortiseringer og nedskrivninger for værdiforringelse 
Andel i resultat af associerede virksomheder 

Forøgelse (Reduktion) af hensatte forpligtelser 

(Fortjeneste)/salg af anlægsaktiver 

Fortjeneste ved salg af aktiver bestemt for salg 

Finansielle indtægter og omkostninger 

Øvrige reguleringer 


PENGESTRØM FRA PRIMÆR DRIFT FØR ÆNDRING I DRIFTSKAPITAL 


Ændring i driftskapital: 
Ændring i tilgodehavender og varebeholdninger 
Ændring i leverandører og anden gæld 


PENGESTRØM FRA PRIMÆR DRIFT 
Renteindbetalinger 


Renteudbetalinger 
Betalt selskabsskat (netto) 


PENGESTRØM FRA DRIFTSAKTIVITETER 


Køb af immaterielle og materielle aktiver 

Salg af materielle aktiver 

Køb af kapitalandele i associerede virksomheder 
Reduceret/øget udlån i tilknyttede virksomheder 
Modtagne udbytter fra associerede virksomheder 


PENGESTRØM FRA INVESTERINGSAKTIVITETER 
Optagelse af rentebærende gæld 
Nettoafdrag på gæld til realkreditinstitutter og kreditinstitutter samt obligationsgæld 


Udbetalt udbytte 
Kapitaltilskud fra tilknyttet virksomhed 


PENGESTRØM FRA FINANSIERINGSAKTIVITETER 


Årets pengestrøm 
Likvider, primo 


LIKVIDER, ULTIMO 


Likvider ultimo kan specificeres som: 
Kassebeholdninger og bankbeholdninger 


I ALT 


103 


103 

NOTER TIL ÅRSREGNSKABSMEDDELELSEN 


1. ANVENDT REGNSKABSPRAKSIS 

Årsrapporten for Post Danmark-koncernen for 2013 er aflagt i overensstemmelse med de internationale regnskabsstandarder 
(IFRS), som godkendt af EU, samt de yderligere danske oplysningskrav til årsrapporter omfattet af regnskabsklasse D i henhold 
til årsregnskabsloven. 


De yderligere danske oplysningskrav fremgår af IFRS-bekendtgørelsen udstedt i henhold til årsregnskabsloven. 
Årsrapporten for 2013 indeholder den fulde beskrivelse af anvendt regnskabspraksis. 
Årsrapporten for 2013 præsenteres i mio. kr. 


Post Danmark har med virkning fra 1. januar 2013 implementeret IFRS 9 og efterfølgende amendments to IFRS 9, IFRS7 og 
IAS 39, IFRS 10-12, amendments to IFRSs 10, 11 og 12, IAS 27 (2011), IAS 28 (2011), amendments to IAS 27 (2011), 
amendments to IAS 19, amendments to IAS 32, amendments to IAS 39, annual improvements to IFRSs 2010-2012 cycle, 
annual improvements to IFRSs 2011-2013 cycle samt IFRIC 21. IFRS 9 og efterfølgende amendments to IFRS 9, IFRS 7 og 
IAS 39, amendments to IAS 19, annual improvements to IFRSs 2010-2012 cycle, annual improvements to IFRSs 2011-2013 
cycle samt IFRIC 21 er endnu ikke godkendt af EU. 


De nye og ændrede regnskabsstandarder samt fortolkningsbidrag har ikke haft indvirkning på årsrapporten. 


Bortset fra implementeringen af ovennævnte standarder og fortolkningsbidrag er den anvendte regnskabspraksis uændret i 
forhold til tidligere år. 


2. REGNSKABSMÆSSIGE SKØN OG VURDERINGER 

Udarbejdelsen af årsrapporter kræver, at ledelsen foretager regnskabsmæssige skøn og estimater, som påvirker anvendelsen 
af regnskabspraksis og indregnede aktiver, forpligtelser, indtægter og omkostninger. Faktiske resultater kan afvige fra disse 
skøn. 


De væsentligste skøn, som ledelsen foretager ved anvendelse af koncernens regnskabspraksis og den væsentlige 
skønsmæssige usikkerhed forbundet hermed, er beskrevet i årsrapporten 2013. Der henvises hertil. 


3. SEGMENTOPLYSNINGER 
I Post Danmarks ledelsesrapportering indgår der ikke segmenter, idet der i høj grad er tale om samproduktion af produkterne. 
Som følge heraf rapporteres der ikke segmentoplysninger. 


4. KØB OG SALG AF ANLÆGSAKTIVER 
I regnskabsåret 2013 har koncernen haft en tilgang på immaterielle og materielle anlægsaktiver på 425 mio. kr. og en afgang på 
249 mio. kr. 

5. AKTIVER BESTEMT FOR SALG 


Aktiver bestemt for salg (ejendomme) specificeres således: 


REGNSKABSMÆSSIG 
MIO. KR. KOSTPRIS AKK. AFSKRIVNINGER VÆRDI 
Saldo pr. 1. januar 2013 302 120 182 
Overført til salg i året 141 51 90 
Solgt i året (105) (35) (70) 
Periodens nedskrivninger = 2 (2) 
Saldo pr. 31. december 2013 338 138 200 
Indregnet fortjeneste af solgte ejendomme: 
Salgssummer i alt, netto 93 
Regnskabsmæssig værdi (70) 
Regnskabsmæssig fortjeneste 23 


Aktiver klassificeres som bestemt for salg, når deres regnskabsmæssige værdi primært vil blive genvundet gennem salg inden 
for 12 måneder i henhold til en formel plan frem for gennem fortsat anvendelse. 


6. KØB AF VIRKSOMHEDER 

Med virkning pr. 1. januar 2013 har Post Danmark erhvervet aktierne i selskabet Distribution Services A/S samt det tilknyttede 
selskab Direct Parcel Distribution (Denmark) A/S. Umiddelbart herefter blev sidstnævnte selskab fusioneret ind i Post Danmark 
A/S. 


7. NEDSKRIVNINGSTEST 
Ledelsen har pr. 31. december 2013 undersøgt, om der er indikation af værdiforringelse af koncernens aktiver. På baggrund af 
disse undersøgelser er der ikke konstateret behov for nedskrivning af koncernens aktiver. 


8. SKAT AF ÅRETS RESULTAT 


Koncernens samlede skat af årets resultat udgør 49 mio. kr., hvilket svarer til en effektiv skattesats på 32 pct. 


9. ANDRE HENSATTE FORPLIGTELSER 

Andre hensatte forpligtelser er faldet med 37 mio. kr. primært som følge af et fald i hensættelser til fratrædelser i forbindelse 
med ændringer i organisationen. Herudover er der ikke sket væsentlige ændringer i hensatte forpligtelser siden årsrapporten for 
2012. 


10. EVENTUALFORPLIGTELSER OG EVENTUALAKTIVER 

Post Danmark er involveret i konkurrentklager til Konkurrencestyrelsen, der er under behandling i styrelsen. Post Danmark 
bestrider klagerne. Post Danmark er herudover involveret i en række retssager/voldgiftssager. Det er ledelsens vurdering, at 
udfaldet af retssagerne/voldgiftssagerne og Konkurrencestyrelsens undersøgelser ikke vil have væsentlig indflydelse på 
koncernens økonomiske stilling. 


11. NÆRTSTÅENDE PARTER 


Der henvises til Post Danmarks årsrapport for 2013, hvor der er redegjort for transaktioner med nærtstående parter. 


12. EFTERFØLGENDE BEGIVENHEDER 


Der er ikke efter årsafslutningen indtruffet hændelser af betydning for koncernregnskabet for 2013. 

